बिजनेस करने के नाम पर बैंकों से 1.75 करोड़ का कर्ज लेकर धोखाधड़ी, केस दर्ज
बिजनेसकरने के नाम पर विभिन्न बैंकों से करीब 1.75 करोड़ रुपए की ठगी करने के आरोप में अलग-अलग थानों की पुलिस ने निरंजन कपूर, उसकी प|ी संजोगिता कपूर, हरप्रीत कौर अमनदीप सिंह निवासी मेहता रोड के खिलाफ केस दर्ज किया है। आरोपी बैंकों से पैसे लेकर रफूचक्कर हो गए। फिलहाल पुलिस इन आरोपियों को पकड़ने के लिए रेड कर रही है।
पहले केस में पुलिस शिकायत में बैंक अधिकारी रोहित महाजन ने बताया कि आरोपी कुछ महीने अपनी प|ी के साथ उनके बैंक में कर्ज लेने के लिए आया था। आरोपी ने कापर वायर का बिजनेस करने की बात कही थी। इस तहत आरोपी अपने बिजनेस संबंधी पूरी डिटेल तैयार करके लाया था। आरोपी ने अपने सारे दस्तावेज भी बैंक में जमां करवाए। जिसके आधार पर बैंक ने आरोपी को 75 लाख रुपए का कर्ज दे दिया। इसके बाद आरोपी ने कर्ज की कोई भी किश्त जमां नहीं करवाई। आरोपी के बारे जांच की तो पता चला कि वह सारे पैसे लेकर फरार हो गया था। इसके अलावा इन्हीं आरोपियों ने अपने दो अन्य साथियों हरप्रीत कौर अमनदीप सिंह निवासी मेहता रोड के साथ मिलकर न्यू अमृतसर इंडियन ओवरसीज बैंक से भी एक करोड़ रुपए की ठगी की है। आरोपी अमनदीप सिंह निवासी मेहता रोड ने खुद को वायर केबल इंडस्ट्री का डायरेक्टर बताया था। बैंक अधिकारी वोयलिना मे पुलिस शिकायत में बताया कि आरोपियोंं ने फर्जी दस्तावेज तैयार कर बैंक में जमां करवा दिए और एक करोड़ रुपए की लिमिट ले ली। इसके बाद आरोपियों ने बैंक से एक करोड़ रुपए क्रेडिट कर लिए। इतना ही नहीं उन्हीं दस्तावेजों के आधार पर अन्य बैंक से भी एक करोड़ रुपए की लिमिट लेकर पैसे क्रेडिट करवाए थे। लेकिन कहीं पर भी कोई पैसा वापस नहीं किया। मामले की जांच कर रहे एएसआई अवतार सिंह ने कहा कि आरोपियों के खिलाफ केस दर्ज कर लिया है और गिरफ्तार करने के लिए रेड की जा रही है।
hin_Deva hin_Deva hin_Deva